  Майя Бывальцева 2020-тӥ арын Дэбес ёросын вордскемъёслэн лыдзы, азьвыл арен ӵошатыса, 18 адямилы тросгес луиз. Со сярысь муниципал кылдытэтлэн «ВКонтакте» мерлыко вотэсысь огиназ ивортӥзы. Кылем арын ёрос вордскем сярысь 105 ужкагазъёс сётӥзы, 2019-тӥ арын – 87. Югыт дуннее 64 пиос но 41 нылъёс лыктӥзы 33 семьяосын нырысетӥез нылпизы вордскиз, 22 семьяосын – кыкетӥез, 3- семьяосын – куинетӥез, 15 семьяосын – ньылетӥез, ньыль семьяосын – витетӥез, одӥгаз семьяын – тямысэтӥез. 2020-тӥ арын пусъем нер пумиськылӥсь нимъёс: пиослэн - Тарас, Радомир, нылъёслэн – Камилла, Айла, Элина, Стефания. Нош тужгес ӵем сётэм нимъёс пӧлын Кирилл, Данил, Максим, Матвей, Алексей, Мария, Яна, Анастасия. Кылем арын Дэбес ёросын 42 выль семьяос кылдӥзы. Со дыре ик 12 пар кузпалъёс 25 ар ӵош улэмзэс пусйизы. 10 паръёс зарни сюанзэс шудӥзы (50 ар), куинез – изумрудной (55 ар), эшшо куинез – бриллиантовой (60 ар). Тегъёс: Мерлык Дэбес нылпиос Удмуртия вордскемъёс семья  